CELEX: 62013CN0041
Language: el
Date: 2013-01-25 00:00:00
Title: Υπόθεση C-41/13: Αίτηση προδικαστικής αποφάσεως, την οποία υπέβαλε το Gerechtshof Amsterdam (Κάτω Χώρες) στις 25 Ιανουαρίου 2013 — Inspecteur van de Belastingdienst Holland-Noord/kantoor Zaandam κατά MSA International Holdings BV και MSA Nederland BV

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/9
            
         Αίτηση προδικαστικής αποφάσεως, την οποία υπέβαλε το Gerechtshof Amsterdam (Κάτω Χώρες) στις 25 Ιανουαρίου 2013 — Inspecteur van de Belastingdienst Holland-Noord/kantoor Zaandam κατά MSA International Holdings BV και MSA Nederland BV
   (Υπόθεση C-41/13)
   2013/C 123/13
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof Amsterdam
   
      Διάδικοι στην υπόθεση της κύριας δίκης
   
   
      Εφεσείων: Inspecteur van de Belastingdienst Holland-Noord/kantoor Zaandam
   
      Εφεσίβλητες: MSA International Holdings BV και MSA Nederland BV
   
      Προδικαστικά ερωτήματα
   
   
               1)
            
            
               Συνιστά περιορισμό της ελευθερίας εγκαταστάσεως κατά την έννοια του άρθρου 43 ΕΚ σε συνδυασμό με το άρθρο 48 ΕΚ το ότι στις ενδιαφερόμενες αντιτάχθηκε άρνηση όπως η ολλανδική ρύθμιση περί ενιαίας φορολογικής οντότητας εφαρμοστεί επί των δραστηριοτήτων και της περιουσίας της εδρεύουσας στις Κάτω Χώρες υποθυγατρικής εταιρίας/ενδιαφερόμενης [MSA Nederland];
               Είναι στο πλαίσιο αυτό, υπό το πρίσμα των σκοπών της ολλανδικής ρυθμίσεως περί ενιαίας φορολογικής οντότητας […], η κατάσταση της υποθυγατρικής εταιρίας/ενδιαφερόμενης [MSA Nederland] αντικειμενικά συγκρίσιμη […] με (i) την κατάσταση μιας εδρεύουσας στις Κάτω Χώρες εταιρίας που είναι θυγατρική μιας εδρεύουσας στις Κάτω Χώρες ενδιάμεσης εταιρίας, η οποία δεν επέλεξε να αποτελέσει ενιαία φορολογική οντότητα με την εδρεύουσα στις Κάτω Χώρες μητρική της εταιρία, και που επομένως ως υποθυγατρική εταιρία δεν έχει, όπως επίσης η ενδιαφερόμενη [MSA Nederland], πρόσβαση στη ρύθμιση περί ενιαίας φορολογικής οντότητας με –αποκλειστικά– τη μητρική της μητρικής της εταιρίας, ή με (ii) την κατάσταση μιας εδρεύουσας στις Κάτω Χώρες υποθυγατρικής εταιρίας η οποία μαζί με την εδρεύουσα στις Κάτω Χώρες μητρική της ενδιάμεση εταιρία επέλεξε να αποτελέσει ενιαία φορολογική οντότητα με την εδρεύουσα στις Κάτω Χώρες μητρική της μητρικής της εταιρίας και των οποίων επομένως οι δραστηριότητες και η περιουσία, σε αντίθεση με τις δραστηριότητες και την περιουσία της ενδιαφερόμενης [MSA Nederland], έχουν ενοποιηθεί από φορολογικής απόψεως;
            
         
               2)
            
            
               Έχει σημασία για την απάντηση στο πρώτο σκέλος του ερωτήματος 1 […] το αν η περί ης πρόκειται αλλοδαπή ενδιάμεση εταιρία, στην περίπτωση που δραστηριοποιούνταν στις Κάτω Χώρες όχι μέσω θυγατρικής εταιρίας αλλά μέσω μόνιμης εγκαταστάσεως, θα μπορούσε να επιλέξει να αποτελέσει –όσον αφορά την περιουσία και τις δραστηριότητες αυτής της ολλανδικής μόνιμης εγκαταστάσεως– ενιαία φορολογική οντότητα με την εδρεύουσα στις Κάτω Χώρες μητρική της εταιρία;
            
         
               3)
            
            
               Αν και στο μέτρο που στο πρώτο σκέλος του ερωτήματος 1 πρέπει να δοθεί καταφατική απάντηση, δύναται τότε ένας τέτοιος περιορισμός να δικαιολογηθεί από επιτακτικούς λόγους γενικού συμφέροντος, και ειδικότερα από την ανάγκη διατηρήσεως της φορολογικής συνοχής, περιλαμβανομένης της αποτροπής της μονομερούς και της διμερούς διπλής εκπτώσεως ζημιών […];
            
         
               4)
            
            
               Αν και στο μέτρο που στο ερώτημα 3 πρέπει να δοθεί καταφατική απάντηση, πρέπει τότε ένας τέτοιος περιορισμός να θεωρηθεί αναλογικός […];